83/247/ETY: Komission päätös, tehty 11 päivänä toukokuuta 1983, yhteisön puutalouspolitiikkaa käsittelevän neuvoa-antavan komitean perustamisesta



Virallinen lehti nro L 137 , 26/05/1983 s. 0031 - 0032

Suomenk. erityispainos Alue 13 Nide 12 s. 0183

Espanjank. erityispainos: Luku 13 Nide 14 s. 0061

Ruotsink. erityispainos Alue 13 Nide 12 s. 0183

Portugalink. erityispainos: Luku 13 Nide 14 s. 0061



KOMISSION PÄÄTÖS, tehty 11 päivänä toukokuuta 1983, yhteisön puutalouspolitiikkaa käsittelevän neuvoa-antavan komitean perustamisesta (83/247/ETY) EUROOPAN YHTEISÖJEN KOMISSIO, JOKA ottaa huomioon Euroopan talousyhteisön perustamissopimuksen, sekä katsoo, että elin- ja työolojen jatkuva parantaminen sekä jäsenvaltioiden talouksien sopusointuinen kehitys ovat Euroopan talousyhteisön tavoitteita, puun tuotantoon ja teolliseen jalostamiseen perustuva taloudellinen toiminta tarjoaa mahdollisuuksia ottaa osaa näiden tavoitteiden toteuttamiseen tämän toiminnan kehityksen mahdollisuuksien perusteella ja ottaen huomioon niiden nykyiset vaikeudet, näyttää tarpeelliselta tutkia näitä ongelmia ja etsiä niihin ratkaisuja ottaen huomioon niiden keskinäiset suhteet, ei käsitellen niitä erillisinä, tätä varten ja komission yksiköiden jo suorittaman työn sekä erityisesti metsäteollisuuden yhteistä toimintaohjelmaa koskevan neuvostolle tehdyn ilmoituksen perusteella näiden päämäärien saavuttamista voi edistää kiinteä ja jatkuva yhteys asianomaisten taloudellisten tahojen edustajiin, ja asianmukaisin keino näiden yhteyksien järjestämiseksi on perustaa komission yhteyteen yhteisön puutalouspolitiikkaa käsittelevä neuvoa-antava komitea, jossa nämä alat ovat edustettuina; on lisäksi suotavaa määrätä pätevien henkilöiden, jotka voivat tuoda komiteaan yhteisön tasolla teknisen kokemuksensa ja metsätaloutta koskevan asiantuntemuksensa, läsnäolosta komiteassa, ON PÄÄTTÄNYT SEURAAVAA: 1 artikla Perustetaan komission yhteyteen yhteisön puutalouspolitiikkaa käsittelevä neuvoa-antava komitea, jäljempänä "komitea". Komitea muodostuu eurooppalaisten tuottajien, teollisten jalostajien ja puun ja puusta peräisin olevien tuotteiden myyjien järjestöjen edustajista sekä henkilöistä, joiden pätevyys puutalouden alalla on yhteisön tasolla laajalti tunnustettu. 2 artikla Komitean tehtävänä on avustaa komissiota joko komission pyynnöstä tai omasta aloitteestaan kaikkien yhteisön puutalouspolitiikkaa, erityisesti puutuotteiden kysyntää yhteisössä ja siihen vastaavaa tarjontaa, koskevien ongelmien käsittelyssä. 3 artikla Komiteassa on 27 jäsentä: - 8 metsänomistajia ja metsänhoitoa edustavaa jäsentä, - 8 puunjalostusteollisuutta edustavaa jäsentä, - 4 puun ja puusta peräisin olevien tuotteiden kauppaa edustavaa jäsentä, - 7 erityisen pätevää henkilöä. 4 artikla Komissio nimeää komitean jäsenet kuultuaan niitä liike-elämän ja teollisuuden aloja, joita asia koskee. 5 artikla Komitean jäsenten toimikausi on kolme vuotta. Sitä voidaan jatkaa. Kolmen vuoden kuluttua komitean jäsenet jatkavat tehtävissään, kunnes heidän tilalleen on valittu toiset tai heidän toimikauttaan on jatkettu. Jäsenen erotessa tai kuollessa hänen toimikautensa päättyy ennen kolmen vuoden ajanjakson päättymistä. Komitean jäsenen tilalle voidaan valita toinen hänen toimikautensa loppuajaksi 4 artiklan määräysten mukaisesti. Suoritetuista tehtävistä ei makseta korvausta. 6 artikla Komissio julkaisee luettelon jäsenistä tiedoksi Euroopan yhteisöjen virallisessa lehdessä. 7 artikla Komitean puheenjohtajana on komission edustaja. 8 artikla Komissio voi kutsua henkilön, jolla on erityistä asiantuntemusta esityslistaan kuuluvassa asiassa, osallistumaan komitean ja 9 artiklassa tarkoitettujen työryhmien työhön asiantuntijana. Asiantuntijat osallistuvat keskusteluihin ainoastaan siinä kysymyksessä, jonka käsittelyyn heidät on kutsuttu osallistumaan. 9 artikla Komitea voi perustaa työryhmiä. 10 artikla 1. Komitea ja työryhmät kokoontuvat komission toimipaikassa komitean puheenjohtajan kutsusta. 2. Komission yksiköiden edustajat, joiden alaan asia kuuluu, osallistuvat komitean ja työryhmien kokouksiin. 3. Komission yksiköt huolehtivat komitean ja työryhmien sihteeristötehtävistä. 11 artikla Komitean keskusteluista ei äänestetä. Komissio voi komitean lausuntoa pyytäessään asettaa määräajan lausunnon antamiselle. 12 artikla Komitean jäseniä voidaan vaatia olemaan ilmaisematta komitean tai työryhmien työskentelyn yhteydessä saamiaan tietojaan silloin, kun komitean puheenjohtaja ilmoittaa, että pyydetty lausunto tai asetettu kysymys koskee luottamuksellisia asioita, sanotun kuitenkaan rajoittamatta perustamissopimuksen 214 artiklan soveltamista. Tällaisissa tapauksissa vain komitean jäsenet ja komission yksiköiden edustajat osallistuvat kokouksiin. 13 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä 11 päivänä toukokuuta 1983. Komission puolesta Étienne DAVIGNON Varapuheenjohtaja